২৭৫ রানের জয়ের লক্ষ্যে ব্যাট করতে নেমে পাকিস্তান ৩৯ ওভারে ৫ উইকেট হারিয়ে ১৯৯ রান সংগ্রহ করার পর বৃষ্টি এসে হানা দেয়। বৃষ্টির কারণে আর খেলা হয়নি। ফলে বৃষ্টি আইনের দ্বারস্থ হয়ে ম্যাচের মীমাংস করতে হয়। সেখানে ভাগ্যদেবী মুখ তুলে তাকায়নি বাংলাদেশের দিকে। জয়ের জন্য শেষ ১১ ওভারে পাকিস্তানের প্রয়োজন ছিল ৭৬ রান। ওভার প্রতি প্রায় ৭ রান করে দরকার ছিল পাকিস্তানের যুবাদের। সেটা হয়তো নাও করতে পারত তারা। হয়তো বাংলাদেশ যুব এশিয়া কাপের ফাইনাল খেলতে পারত। কিন্তু অদ্ভুত বৃষ্টি আইনে উল্টো বাংলাদেশ ২ রানে হেরে যায় পাকিস্তানের কাছে। বৃষ্টি শুধু ম্যাচটিই হারিয়ে দেয়নি, ফাইনালে খেলার স্বপ্নও গুড়িয়ে দিয়েছে বাংলাদেশের।